**Likumprojekta „Par Latvijas Republikas valdības, Igaunijas Republikas valdības un Lietuvas Republikas valdības nolīgumu par sadarbību katastrofu novēršanas, gatavības un reaģēšanas jomā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijas Republikas valdības, Igaunijas Republikas valdības un Lietuvas Republikas valdības nolīguma par sadarbību katastrofu novēršanas, gatavības un reaģēšanas jomā projekts (turpmāk – Nolīguma projekts) paredz aizstāt šobrīd spēkā esošos divpusējos līgumus par sadarbību ārkārtējo situāciju novēršanas un likvidēšanas jomā, kas Latvijas Republikai ir noslēgti ar Igaunijas Republiku un Lietuvas Republiku. Šāds trīspusējs regulējums nodrošinās efektīvāku sadarbību starp Latvijas Republiku, Igaunijas Republiku un Lietuvas Republiku katastrofu novēršanas, gatavības un reaģēšanas jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd jautājumus, kas saistīti ar savstarpēju palīdzību starp Latvijas Republiku, Igaunijas Republiku un Lietuvas Republiku dabas katastrofu un citos plaša mēroga nelaimes gadījumos, regulē divpusēji līgumi, proti, 2001. gada 4. jūnijā parakstītā Latvijas Republikas valdības un Igaunijas Republikas valdības vienošanās par savstarpējo palīdzību katastrofu gadījumos (stājās spēkā 2002.gada 19.jūnijā) un 2001. gada 31. maijā parakstītais Latvijas Republikas valdības un Lietuvas Republikas valdības līgums par savstarpēju palīdzību dabas katastrofu un citos plaša mēroga nelaimes gadījumos (stājās spēkā 2002.gada 2.janvārī). Stājoties spēkā Nolīguma projektam, minētie divpusēji līgumi zaudēs spēku, jo Nolīguma projekts paredz regulējumu efektīvākai sadarbībai starp Latvijas Republiku, Igaunijas Republiku un Lietuvas Republiku katastrofu novēršanas, gatavības un reaģēšanas jomā ar mērķi aizsargāt cilvēkus, vidi un īpašumu. Šāds trīspusējs līgums nodrošinās savstarpēju palīdzību saistībā ar katastrofu novēršanu, gatavību un reaģēšanu katastrofas gadījumā. Tas atvieglos un paātrinās glābšanas vienību un individuālo speciālistu pārvietošanos, kā arī nepieciešamā aprīkojuma piegādi uz tās valsts teritoriju, kurā nelaime izcēlusies. Nolīguma projekts paredz, ka palīdzība katastrofas vai nenovēršamu tās draudu gadījumā var tikt sniegta, nosūtot palīdzības vienības, aprīkojumu un uzturēšanas materiālus vai sniedzot nepieciešamo informāciju un pieredzi. Tāpat Nolīguma projekts nosaka līgumslēdzēju pušu kompetentās iestādes un regulē jautājumus saistībā ar palīdzības sniegšanas pieprasīšanu, organizēšanu, vadīšanu, kontroli, koordinēšanu un pārraudzību, kā arī tranzītvalsts nodrošināto atbalstu.Nolīguma projekta 2.panta 2.punkts paredz, ka nolīgums nav piemērojams attiecībā uz dabas katastrofām un plaša mēroga nelaimes gadījumiem, kuri radušies Pušu valstu jurisdikcijā esošajos jūras ūdeņos, līdz ar to Nolīguma projekts neskar Jūrlietu pārvaldes un jūras drošības likumā noteiktās Krasta apsardzes funkcijas. Šāds izņēmums ir ietverts arī šobrīd spēkā esošajā 2001. gada 31. maija Latvijas Republikas valdības un Lietuvas Republikas valdības līgumā par savstarpēju palīdzību dabas katastrofu un citos plaša mēroga nelaimes gadījumos.Nolīguma projektā ietverto saistību izpilde tiks nodrošināta piešķirto valsts budžeta līdzekļu ietvaros, t.i. bez papildu finansējuma piešķiršanas.Sākotnējo Nolīguma projekta tekstu ir sagatavojusi Igaunijas Republikas Iekšlietu ministrija un, šobrīd Nolīguma projekta teksts ir pilnībā saskaņots ekspertu līmenī. |
| 3. | Projekta izstrādē iesaistītās institūcijas | Iekšlietu ministrija, Valsts ugunsdzēsības un glābšanas dienests. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz personām, kuras varētu ciest katastrofās. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
|  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  |
| 2. | Atbildīgā institūcija | Iekšlietu ministrija. |
| 3. | Cita informācija | Nolīguma projekta 13.pants paredz, ka Nolīguma projekta spēkā stāšanās dienā spēku zaudē 2001. gada 4. jūnija Latvijas Republikas valdības un Igaunijas Republikas valdības vienošanās par savstarpējo palīdzību katastrofu gadījumos un 2001. gada 31. maija Latvijas Republikas valdības un Lietuvas Republikas valdības līgums par savstarpēju palīdzību dabas katastrofu un citos plaša mēroga nelaimes gadījumos.Savukārt Likumprojekta 5.pants paredz, ka ar Nolīguma spēkā stāšanos spēku zaudē likums “Par Latvijas Republikas valdības un Igaunijas Republikas valdības vienošanos par savstarpēju palīdzību katastrofu gadījumos” (Latvijas Vēstnesis, 2001, 154 (2541).nr., Latvijas Republikas Saeimas un Ministru Kabineta Ziņotājs 2001, 22.nr.) un likums “Par Latvijas Republikas valdības un Lietuvas Republikas valdības līgumu par savstarpēju palīdzību dabas katastrofu un citos plaša mēroga nelaimes gadījumos” (Latvijas Vēstnesis, 2001, 188(2575).nr.). |
|  |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nolīguma projektā ir ietverta atsauce uz  Eiropas Savienības dalībvalstu saistībām saskaņā ar Eiropas Parlamenta un Padomes 2013. gada 17. decembra Lēmumu 1313/2013/ES par Savienības civilās aizsardzības mehānismu. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Ņemot vērā to, ka Nolīguma projekts paredz kompetento iestāžu sadarbību ārkārtējo situāciju novēršanas un likvidēšanas jomā, kā arī paredz informācijas apmaiņu starp kompetentajām iestādēm, sabiedrības līdzdalība Nolīguma projekta izstrādē nav nepieciešama. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Valsts ugunsdzēsības un glābšanas dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. |
| 3. | Cita informācija | Nav. |

Anotācijas III sadaļa – projekts šo jomu neskar.

Iekšlietu ministrs R. Kozlovskis

Vīza: valsts sekretārs D.Trofimovs

2017.11.17. 8:07

877

O.Pavļuka

67219584, olesja.pavluka@iem.gov.lv